Jääkiekon maailmanmestaruuskilpailut 2022

Jääkiekon maailman­mestaruus­kilpailut 2022 järjestettiin Suomessa Tampereella ja Helsingissä 13.–29. toukokuuta 2022. Otteluareenoina toimivat Nokia Arena ja Helsingin jäähalli.

Suomi saavutti neljännen maailman­mestaruutensa ja ensimmäisen mitalinsa isäntämaana voittamalla loppuottelussa Kanadan jatkoerässä maalein 4–3. Suomea pidettiin jo ennen turnausta ennakkosuosikkina, sillä se oli voittanut aiemmin keväällä olympia­kultaa. Voiton myötä siitä tuli toinen maa Ruotsin menestysvuoden 2006 jälkeen, joka voitti samana vuonna olympia- ja MM-kultaa. Tšekki sai päävalmentaja Kari Jalosen johdolla pronssia voittamalla Yhdysvallat pronssiottelussa maalein 8–4 palaten mitaleille kymmenen vuoden tauon jälkeen.

Kilpailut olivat yhdeksännet Suomessa järjestetyt jääkiekon maailman­mestaruus­kilpailut. Edellisen kerran Suomi oli isäntämaana vuonna 2013 yhdessä Ruotsin kanssa. Edellisen kerran Suomi oli järjestänyt kilpailut yksin vuonna 2003. Kilpailut olivat ensimmäiset yleisölle avoimet sitten vuoden 2019, sillä vuoden 2021 turnaus pelattiin ilman yleisöä, ja vuoden 2020 kilpailut peruttiin kokonaan koronaviruspandemian vuoksi.

Venäjän hyökkäys Ukrainaan vaikutti kilpailujen järjestelyihin monella tavalla. Mukana oli aluksi tarkoitus olla samat 16 joukkuetta kuin vuoden 2021 turnauksessa, sillä alempien sarjatasojen karsintoja ei järjestetty. Kansainvälinen jääkiekkoliitto kuitenkin päätti maaliskuussa 2022 sulkea Venäjän ja Valko-Venäjän kilpailuista, sillä Venäjän hyökkäys Ukrainaan, jota Valko-Venäjä tuki, tuomittiin laajalti kansainvälisessä yhteisössä. Nämä joukkueet korvattiin Ranskalla ja Itävallalla. Venäläisten ja valkovenäläisten ero- ja linjatuomarien osallistuminen kilpailuihin evättiin myös. Helsingin lohkon ottelut piti alun perin pelata Helsinki-hallissa (entinen Hartwall-areena), mutta sen venäläisomisteisuuden vuoksi ne siirrettiin Helsingin jäähalliin.

Kisoihin myytiin yhteensä 379 720 pääsylippua ja kisojen tuotto oli 13,9 miljoonaa euroa. Kisojen suorien taloudellisten vaikutusten arvioitiin olleen 115,6 miljoonaa euroa, josta 86,7 miljoonaa kohdistui Tampereen alueelle.

Hakijat 
Mahdollisina hakijoina pidettiin Valko-Venäjää ja Latviaa. Koska ne voittivat odotusten vastaisesti Suomen äänin 54–53 vuoden 2021 turnauksen järjestämispaikasta, tarjottiin vuoden 2022 turnauksen järjestämisvastuuta Suomelle.

Taustaa 

Suomessa on edellisen kerran pelattu maailmanmestaruuskilpailuja vuosina 2012 ja 2013, jolloin Suomi järjesti kilpailut yhdessä Ruotsin kanssa. Edellisen kerran kilpailut on pelattu ainoastaan Suomessa vuonna 2003, joka on myös viimeisin kerta kun otteluita on pelattu Tampereella.

Kilpailujen toinen alkulohko ja mitaliottelut pelataan Tampereen uudella Nokia Arenalla. Edellisen kerran Tampere on ollut maailmanmestaruuskilpailujen pääasiallisena isäntänä vuonna 1965.

Kilpailujen virallinen tunnus ja iskulause ”Making miracles” paljastettiin tammikuussa 2021. Tunnus koostuu sinistä taustaa vasten olevista värikkäistä viivoista, jotka on mallinnettu pelaajien liikkeistä vuoden 2019 kisojen loppuottelusta. Värit symboloivat revontulia.

Kilpailujen suojelijana toimi Suomen tasavallan presidentti Sauli Niinistö.

Venäjän hyökkäys Ukrainaan sai Kansainvälisen jääkiekkoliiton kieltämään Venäjän ja Valko-Venäjän osallistumisen näihin arvokilpailuihin. Itävalta ja Ranska korvasivat Venäjän ja Valko-Venäjän. Maaliskuussa 2022 ilmoitettiin myös alkulohkon otteluiden siirtyvän samasta syystä pois venäläisten osaomistamasta Helsinki-hallista vuonna 1966 avattuun Helsingin jäähalliin. Huhtikuussa 2022 ilmoitettiin, että Kansainvälinen jääkiekkoliitto IIHF on poistanut myös venäläiset ja valkovenäläiset erotuomarit ja linjatuomarit kilpailuista.

Kilpailujen pronssi-, hopea- ja kultamitalit on suunnitellut kemiläinen Pauli Maronen.

Otteluareenat 

Helsingin vastuulla oli A-lohko ja kaksi puolivälieräottelua ja Tampereen vastuulla oli B-lohko, loput puolivälieräottelut, välieräottelut sekä mitalipelit. Nokia Arenan tunnelmaa arvosteltiin kisojen aikana, sillä merkittävä osa katsomoista oli varattu yritysvieraille.

Joukkueet 

Kaikki vuoden 2021 kilpailujen joukkueet (paitsi Venäjä ja Valko-Venäjä) olivat automaattisesti mukana vuoden 2022 kilpailuissa, sillä alempien sarjatasojen karsinta peruuntui vuonna 2021.

Lohko A (Helsinki)
 
 
 
 
 
 
 
 

Lohko B (Tampere)
  (isäntä)

Tuomarit 

Erotuomarit
 Miroslav Stolc
 Jeff Ingram
 Fraser Lawrence
 Andris Ansons
 Roy Stian Hansen
 Pierre Dehaen
 Mikael Nord
 Linus Öhlund
 Marian Rohatsch
 Peter Stano
 Lassi Heikkinen
 Kristian Vikman
 Mads Frandsen
 Robin Šír
 Sean MacFarlane
 Jake Rekuchi

Linjatuomarit
 Daniel Beresford
 Elias Seewald
 Maxime Chaput
 Nathan van Oosten
 Dāvis Zunde
 Nicolas Constantineau
 Emil Yletyinen
 Jonas Merten
 Šimon Synek
 Tommi Niittylä
 Hannu Sormunen
 David Obwegeser
 Andreas Krøyer
 Josef Špůr
 Nick Briganti
 Jake Davis

Alkusarja

Lohko A

Lohko B

Pudotuspelit

Alkulohkosijoitukset 

Joukkueet sijoitettiin alkulohkomenestyksensä perusteella välierien ottelupareiksi seuraavin perustein:

 Lohkosijoitus
 Pisteet
 Maaliero
 Tehdyt maalit
 IIHF:n maailmanranking

Turnauskaavio 
Välieräparit määräytyivät joukkueiden alkulohkomenestyksen mukaan.

Puolivälierät

Välierät

Pronssiottelu

Loppuottelu

Lopputulokset

1. divisioonasta vuodeksi 2023 pääsarjaan nousivat Slovenia ja Unkari.

Tilastot

Pistepörssi

Maalivahdit

Media ja televisiointi 
Maksullinen C More esitti suorana lähetyksenä kilpailujen kaikki ottelut. Suomessa MTV3 esitti suorana lähetyksenä kaikki Suomen joukkueen ottelut, sekä välierät ja mitalipelit.

Turnauksen loppuottelun kolmannessa erässä Nokia Arenan verkkoyhteydet katkesivat teknisten ongelmien takia ja samalla useat toimittajat menettivät verkkoyhteydet.

Katso myös 
 Jääkiekko talviolympialaisissa vuonna 2022
 Jääkiekon 1. divisioonan maailmanmestaruuskilpailut 2022
 Suomen joukkue jääkiekon maailmanmestaruuskilpailuissa 2022

Lähteet

Aiheesta muualla 

 Turnauksen viralliset kisasivut